જે નિયંત્રણ વિસ્તાર પ્રમાણમાં વિસ્તીર્ણ હોય છે અને જે દ્વારા Flat એવું સંગઠન માળખું રચાતું હોય છે, તેના પણ ઘણા લાભો છે આ સંરચના પ્રમાણમાં ઓછી ખર્ચાળ માલુમ પડી છે, ત્વરિત નિર્ણયો લેવાય છે, વિવિધ સ્તરો વચ્ચેનું પ્રત્યાપન સ્પષ્ટ અને ઝડપી હોય છે, કર્મચારીઓને કડક નિયંત્રણના ભોગ બનવું પડતું નથી, તેઓ હળવાશનો અનુભવ કરે છે, પ્રસ્તુત માળખું કાર્ય સોંપણીની વિભાવનાને વાચા આપે છે, સમગ્ર તંત્રમાં કાર્યાન્વિત લોકોમાં ચપળતા-કુશળતાના દર્શન થાય છે, કર્મચારીઓમાં સશક્તિકરણ, સ્વાયત્તતા અને સાચી દિશાસૂઝના દર્શન થાય છે, ઈત્યાદિ.